**PRILOGA 2A**

**OBVEZNI VSEBINSKI SKLOPI IZOBRAŽEVALNEGA PROGRAMA BOLNIČAR – NEGOVALEC 2024-2026**

Javni razpis Bolničar – negovalec 2024-2026

Predlagani izobraževalni program mora vsebovati vsebinske sklope programa pripravništva za bolničarja - negovalca, ki je določen v 14. točki Priloge 1 Pravilnika o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti (Uradni list RS, št. 76/22, 58/23 in 97/23). Iz obveznih vsebinskih sklopov morajo udeleženci izobraževalnega programa pridobili naslednja teoretična znanja in spretnosti za opravljanje dejavnosti bolničarja – negovalca:

|  |  |
| --- | --- |
| **Vsebinski sklopi** | **Informativni cilj** |
| **Dihanje in krvni obtok** | Udeleženec zna opisati anatomijo in fiziologijo obtočil in dihal; pozna orientacijske vrednosti vitalnih funkcij in zna ukrepati ob odstopanjih. |
| **Prehranjevanje in pitje** | Udeleženec zna opisati anatomijo in fiziologijo prebavil; pojasniti pomen spremljanja in beleženja vnosa hrane in tekočin; pozna fiziološke potrebe uporabnika po hrani in tekočini; zna pojasniti in našteti motnje požiranja in hranjenja ter prepoznati z njimi povezana tveganja in vpliv na uporabnikovo prehranjenost in hidriranost; pozna osnovo pravil transporta, shranjevanja, priprave živil in higiene živil; zna pojasniti načela zdrave prehrane, vrste in značilnosti diet. |
| **Izločanje in odvajanje** | Udeleženec zna opisati anatomijo in fiziologijo izločil; zna pojasniti pomen zagotavljanja in varovanja uporabnikove zasebnosti in intimnosti; zna opisati normalno izločanje in odvajanje ter normalne bolezenske spremembe na izločkih. |
| **Gibanje in ustrezna lega** | Udeleženec zna pojasniti načine spodbujanja uporabnika k ohranjanju gibalnih sposobnosti; pojasniti pomen ustrezne lege; pojasniti pomen nameščanja kompresijskih nogavic in dolgoelastično kompresijsko oskrbo nog; pozna načela ergonomije. |
| **Spanje in počitek** | Udeleženec zna pojasniti pomen počitka in spanja za uporabnika; zna pojasniti značilnosti bolniške postelje; zna pojasniti načine urejanja bolniške postelje. |
| **Oblačenje in slačenje** | Udeleženec pozna materiale, vrste oblačil ter tehnike oblačenja in slačenja; pozna higienske standarde rokovanja s perilom; zna opisati transport umazanega in čistega perila. |
| **Vzdrževanje telesne temperature** | Udeleženec pozna orientacijske vrednosti vitalnih funkcij in zna ukrepati ob odstopanjih. |
| **Osebna higiena in urejenost** | Udeleženec zna opisati anatomijo in fiziologijo kože; pozna normalne in bolezenske spremembe na koži; zna pojasniti načine spodbujanja uporabnika k osebni higieni; zna našteti in opisati postopke osebne higiene in posebnosti samooskrbe; zna pojasniti pomen zagotavljanja in varovanja uporabnikove zasebnosti in intimnosti. |
| **Zagotavljanje varnega okolja** | Udeleženec pozna načine spodbujanja, usmerjanja in izvajanja pomoči in oskrbe pri  aktivnosti zagotavljanje varnega okolja uporabnika. |
| **Komunikacija in izražanje potreb, čustev, izražanje verskih potreb** | Udeleženec pozna načine spodbujanja, usmerjanja in izvajanja pomoči in oskrbe pri aktivnosti komunikacije; pozna načine izražanja potreb in čustev uporabnika; zna nuditi podporo uporabniku v socialnih stiskah in podporo umirajočemu; uporabniku zna omogočiti dostopa do verskih obredov. |
| **Delo in ustvarjalne zaposlitve, razvedrilo in rekreacija** | Udeleženec zna spodbuditi, usmeriti in izvajati pomoči in oskrbe pri aktivnosti dela in ustvarjalne zaposlitve, pri aktivnosti razvedrila ter rekreacije uporabnika; zna uporabnika motivirati in prepoznati njegove želje za razvedrilo in rekreacijo. |
| **Dokumentiranje** | Udeleženec zna dokumentirati lastno delo, pojasniti procesno delovno metodo, njene elemente in pomen in o njih poročati (ugotavljanje potreb, načrtovanje in vrednotenje, izvajanje, dokumentiranje). |
| **Preprečevanje in obvladovanje okužb, povezanih z zdravstvom** | Udeleženec zna vzdrževati higieno neposredne uporabnikove okolice in drugih prostorov z visokim tveganjem; pozna načine in postopke čiščenja in razkuževanja drugih prostorov, površin in opreme ter pripomočkov za nego; zna primerno ravnati s čistim in umazanim perilom ter drugimi pripomočki; zna pripraviti in uporabiti čistila ter razkužila; pozna in opiše osebno varovalno opremo; zna izvesti preventivne ukrepe za preprečevanje okužb, povezanih z zdravstvom; pozna načine ravnanja z odpadki v skladu z veljavnimi predpisi in zakonodajo; pozna načine rokovanja s čistimi in nečistimi tekstilijami; pozna ukrepe ob poškodbi z ostrim predmetom, ki je onesnažen s krvjo ali z drugo potencialno kužno telesno tekočino ali izločkom (incident); zna zagotoviti minimalne standarde prezračevanja prostorov. |
| **Kakovost in varnost** | Udeleženec pozna vlogo bolničarja – negovalca v procesu nenehnega izboljševanja kakovosti in varnosti; pozna osnovna orodja za doseganje kakovosti in varnosti; pozna namene in načine preverjanja zadovoljstva uporabnikov in pritožbenih poti; zna prepoznati vire tveganj; zna oceniti prepoznana tveganja in poročati o vseh odklonih pri izvajanju pomoči in oskrbe; zna sodelovati pri izvajanju korekcijskih in preventivnih ukrepih v skladu s poklicnimi aktivnostmi in kompetencami; zna sodelovati z drugimi zdravstvenimi delavci in zdravstvenimi sodelavci (pomoč sodelavcu skladno z internimi določili, poročanje o stanju uporabnika ustno in pisno, dokumentiranje svojega dela); zna poskrbeti za smotrno uporabo medicinskih in drugih pripomočkov; se zaveda poklicne in  materialne odgovornosti. |